  Наталья Тетерина 8-тӥ пӧсьтолэзе, Семьялэн, яратонлэн но осконлыклэн нуналаз, Ижкарын «Ромашка Победы» ужрад ортчоз. Со улсын ветеранъёс, красноармеецъёслэн но фронт мышкын ужамъёслэн нунокъёссы ож дыръя вуэм гожтэтъёсты шара лыдӟозы, отын ожгарчиос семьязэс яратэмзы сярысь гожто, ивортэ Удмуртиысь Кузебай Герд нимо йӧскалык музейлэн пресс-службаез. Со дыре ик музее котькуд лыктӥсь семьяезлэсь историзэ но ожмаськем ӵыжы-выжыез сярысь вераны быгатоз. Пусъём, «Ромашка Победы» ужрад Москваысь Вормонлэн музеез кичӧлтэмен 2017-тӥ арын пӧсьтолэзе кутскиз но 2020-тӥ арын 9-тӥ куартолэзёзь кыстӥськоз. Солэн ужпумез - ожгар историяя огъя музей вӧлмет кылдытон. Акци «Территория Победы» ӵектослэн одӥгез люкетэз луэ. Кунысь 150-лэсь ятыр музейёсын ӵош Удмуртиысь йӧскалык музей проектлэн партнёрез луиз. Тегъёс: Ижкар Музей Удмуртия семья Мерлык БыдӟымАтыкайож  